**ΕΡΕΥΝΑ ΑΓΟΡΑΣ ΓΙΑ ΤΗΝ ΠΑΡΟΧΗ ΣΥΜΒΟΥΛΕΥΤΙΚΩΝ ΥΠΗΡΕΙΩΝ ΕΣΩΤΕΡΙΚΟΥ ΕΛΕΓΚΤΗ ΓΙΑ ΕΝΑ ΕΤΟΣ (12 μήνες)**

Στο πλαίσιο διενεργούμενης από την Επιχείρησή μας (Δ.Ε.Ρ.Α.) έρευνας αγοράς, προ-κειμένου να διαπιστωθεί το επίπεδο του υφιστάμενου ανταγωνισμού για την παροχή συμβουλευτικών υπηρεσιών εσωτερικού ελεγκτή για ένα έτος (12 μήνες), καλείται κάθε ενδιαφερόμενος οικονομικός φορέας, φυσικό ή νομικό πρόσωπο, να αποστείλει, είτε μέσω ηλεκτρονικού ταχυδρομείου στη διεύθυνση: oikonomikes\_protaseis@athina984.gr είτε με σφραγισμένο φάκελο που θα αποστέλλεται στη Γραμματεία Γενικής Διεύθυνσης Δ.Ε.Ρ.Α., Πειραιώς 100, 11854 Τεχνόπολις, Γκάζι, Αθήνα, με οποιοδήποτε τρόπο ενδεικτικές τιμές στις οποίες θα παρείχε προς τη ΔΕΡΑ τις σχετικές υπηρεσίες του, σύμφωνα με την κάτωθι περιγραφή:

α. Έλεγχος της οργανωτικής δομής, των μεθοδολογιών, των διαδικασιών και του ελέγχου (internal audit) που εφαρμόζει η Επιχείρηση, σε συσχέτιση με την επίτευξη των στόχων της με αποδοτικό, αποτελεσματικό και οικονομικό τρόπο.

β. Έλεγχος της συμμόρφωσης του συνόλου του προσωπικού στις πολιτικές της Διοίκησης, της εφαρμογής των αποφάσεων του Διοικητικού Συμβουλίου και της πιστότητας αυτής.

γ. Υπόδειξη πολιτικών διασφάλισης των περιουσιακών στοιχείων και των πόρων της Επιχείρησης, μέσω πιστοποίησης της πληρότητας και της ακρίβειας των λογιστικών εγγραφών και των οικονομικών καταστάσεων.

δ. Παρακολούθηση της είσπραξης των απαιτήσεων και της εξόφλησης των υποχρεώσεων της Επιχείρησης.

ε. Παροχή επίκαιρων και αξιόπιστων δημοσιονομικών και διαχειριστικών πληροφοριών.

στ. Παρακολούθηση της ορθής εφαρμογής των διατάξεων του δημόσιου λογιστικού, στο μέτρο που είναι εφαρμοστέο στην Επιχείρηση.

ζ. Τακτικός έλεγχος της ορθής τήρησης των πάγιων προκαταβολών.

η. Οικονομικός και διαχειριστικός έλεγχος των στελεχών της Επιχείρησης που η κατάστασή τους ομοιάζει με αυτήν του δημοσίου υπολόγου ή του υπολόγου διαχείρισης.

θ. Διερεύνηση των περιπτώσεων απώλειας δικαιολογητικών πληρωμής, αδυναμίας απόδοσης λογαριασμών χρηματικών ενταλμάτων προπληρωμής, απώλειας αποδεικτικών είσπραξης και κάθε άλλης διαχειριστικής ανωμαλίας σε επίπεδο δικαιολογητικών και άλλων παραστατικών δαπανών.

ι. Επαλήθευση της οικονομικής και κανονιστικής ορθότητας και προσυπογραφή όλων των δαπανών που διενεργεί η Επιχείρηση, πριν από την υπογραφή του Προέδρου ή άλλου υπολόγου/διατάκτη.

ια. Για όλα τα ζητήματα αρμοδιοτήτων του ο εσωτερικός ελεγκτής θα υποβάλλει γραπτές αναφορές στο Διοικητικό Συμβούλιο ή στον Πρόεδρό του, αν ζητηθούν.

Απαιτούμενα προσόντα:

* Πολύχρονη ενασχόληση με το αντικείμενο του εσωτερικού ελεγκτή με τις σχετικές πιστοποιήσεις, μέλος του Μητρώου Εσωτερικών Ελεγκτών του ΥΠΟΥΡΓΕΊΟΥ ΟΙΚΟΝΟΜΙΚΏΝ.
* Κάτοχος πτυχίου τριτοβάθμιας εκπαίδευσης στην οικονομική κατεύθυνση. Επιθυμητός και ο μεταπτυχιακός τίτλος.
* Γνώση ηλεκτρονικών υπολογιστών.
* Γνώση ξένης Ευρωπαϊκής γλώσσας.

Διευκρινίζεται ότι σε περίπτωση που ο ανάδοχος είναι νομικό πρόσωπο, θα είναι υποχρεωμένος να διαθέτει στη ΔΕΡΑ εσωτερικό ελεγκτή με φυσική παρουσία, στο πρόσωπο του οποίου θα συντρέχουν οι απαιτούμενες κατά το νόμο ιδιότητες και πιστοποιήσεις.

Διάρκεια σύμβασης: δώδεκα (12) μήνες από την ανάθεση.

Η αποστολή των οικονομικών προτάσεων μπορεί να γίνει μέσω email στη διεύθυνση: oikonomikes\_protaseis@athina984.gr ή εναλλακτικά μέσω σφραγισμένου φακέλου που θα αποστέλλεται στη Γραμματεία Γενικής Διεύθυνσης Δ.Ε.Ρ.Α., Πειραιώς 100, 11854 Τεχνόπολις, Γκάζι, Αθήνα, με οποιοδήποτε τρόπο. Απαραίτητη προϋπόθεση είναι ότι οι προσφορές να κατατίθενται μέχρι την καταληκτική ημερομηνία και ώρα υποβολής προσφορών ήτοι από σήμερα, 17/07/2024, μέχρι και την Παρασκευή 19/07/2024 και ώρα 16:00.

Θερμή παράκληση προς τους ενδιαφερόμενους, να αναγράφουν στο mail: Ονοματεπώνυμο, πατρώνυμο και μητρώνυμο (ή ακριβή επωνυμία, αν πρόκειται για νομικά πρόσωπα), διεύθυνση έδρας/επαγγελματικής εγκατάστασης με ταχυδρομικό κώδικα, Α.Φ.Μ. και Δ.Ο.Υ., Αρ. Γ.Ε.ΜΗ. (αν υπάρχει) και στοιχεία νόμιμου εκπροσώπου (για νομικά πρόσωπα).